**SELETUSKIRI**

**Jõelähtme Vallavolikogu määruse**

**„Volituste andmine**

**juurde**

1. **Sissejuhatus**

Käesoleva eelnõu koostasid vallasekretär Leho Kure (telefon 605 4871, e-post: leho.kure@joelahtme.ee), ehitus- ja planeerimisosakonna juhataja Elvis Tõnnison (telefon 605 4875, e-post: elvis.tonnison@joelahtme.ee) ja vallasekretäri abi Maire Kivistu (telefon 605  4884, e- post maire.kivistu@joelahtme.ee)., jurist Maris Liström (telefon 605 4864, e-post: maris.lisatrom@joelahtme.ee), jurist Kätlin Rennel (e-post: katlin.rennel@joelahtme.ee, juristi abi Rita-Pirje Reede (telefon 605 4860, e-post: rita-pirje.reede@joelahtme.ee).

Kohaliku omavalitsuse korralduse seaduse § 22 lõige 2 sätestab „Õigusaktiga kohaliku omavalitsuse, kohaliku omavalitsuse üksuse või kohaliku omavalitsuse organi pädevusse antud küsimused otsustab omavalitsusüksuse nimel volikogu, kes võib nende küsimuste lahendamise volitada valla- või linnavalitsusele või volikogu poolt määratud osavalla või linnaosa esinduskogule, ametiasutusele, asutuse struktuuriüksusele või ametnikule.”

*Täna kehtib 17 volikogu määrust, kus volikogu on andnud vallavalitsusele või ametnikele volitused erinevate ülesannete täitmiseks. Neile lisanduvad veel alushariduse seadusega (jõustub 01.09.2025 )ning hädaolukorra seadusega ja selle alusel antud Vabariigi Valitsuse määrusega kohaliku omavalitsuse üksusele pandud ülesanded. Õigusaktide rohkuse tõttu on neis orienteerumine raskendatud.*

*Eelnõuga on kõik volitusnormid koondatud ühte akti ja 17 volikogu määrust tunnistatakse kehtetuks.*